**OSNOVNA ŠKOLA Zrinskih i Frankopana Otočac**

**Učiteljica: Dragocjenka Bilović, prof.**

**Elementi, načini i postupci vrednovanja znanja iz predmeta Hrvatski jezik**

1. **PISANE PROVJERE ZNANJA**

**Prvo polugodište:**

Hrvatski jezik : inicijalna provjera znanja (postotak se upisuje u rubriku bilježaka) i najmanje jedna, a najviše dvije pisane provjere znanja.

Diktat: jedan.

Jedna školska zadaća.

Književnost: provjera čitanja s razumijevanjem (jedna ili dvije) ili jedna pisana provjera usvojenosti književnoteorijskih pojmova.

**Drugo polugodište:**

Hrvatski jezik : najmanje dvije pisane provjere znanja.

Diktat: najmanje jedan, najviše dva.

Jedna školska zadaća.

 Pišu se provježbani oblici vezanih tekstova prema Nacionalnom okvirnom kurikulumu i Nastavnom planu i programu za svaki razred.

Zadaće se vrednuju prema opisnicima koji su izrađeni na županijskom vijeću te revidiranim opisnicima učitelja Splitsko-dalmatnske, Primorsko-goranske, Istarske i Ličko-senjske županije. Vrednuje se kompozicija i sadržaj sastavka, stil, gramatička i pravopisna točnost te formalno-pojavni izgled sastavka.

Književnost: provjera čitanja s razumijevanjem (dvije ili tri) ili pisana provjera usvojenosti književnoteorijskih pojmova (jedna ili dvije).

* **Prijedlog ocjene izražene u postotcima prema kriterijima**

 **0% - 49% = 1 0% - 34 = 1**

**50% - 62% = 2 35%- 49%=2**

**63% - 75% = 3 50%- 72%=3**

**76% - 89% = 4 73 %- 85%=4**

**90% - 100% = 5 86%- 100%=5**

* Brojčane ocjene iz pisanih provjera znanja upisuju se u rubriku, a broj ostvarenih i mogućih bodova (ili postotak riješenosti) u pisanoj provjeri bilježe se u rubriku bilježaka.

Učenici koji dobiju nedovoljnu ocjenu iz pisane provjere znanja imaju mogućnost ispravka ocjene bilo usmeno bilo pisano.

Ocjena dobivena iz ispravka upisuje se brojčanom ocjenom u rubriku i opisom u rubriku bilježaka.

Prema potrebi organiziraju se i **kratke provjere znanja** (do 15 minuta), a rezultati se bilježe u rubriku bilježaka. Nakon takvih nekoliko kratkih provjera (najčešće 3) bilježi se srednja ocjena u rubriku.

 **Postupak provođenja pisanih provjera**

* tijekom pisane provjere učitelj ne može učenika udaljiti iz učionice
* pisane provjere znanja učenik je dužan pisati pisanim slovima, čitko, na što će ga učitelj upozoriti prije početka pisanja
* ako se pisani uradak ne može pročitati ocjenjuje se negativnom ocjenom
* u slučaju objektivnih razloga nečitljivosti rukopisa, učitelj će sukladno poteškoći odrediti način ocjenjivanja
* mogu se provoditi nenajavljene višeminutne provjere nakon svake obrađene nastavne jedinice ako učitelj procijeni da je potrebno
* ocjena iz jedne ili prosječna ocjena iz više višeminutnih provjera koje ukupno prelaze 15 minuta upisuje se u rubriku, a ostale u bilješke o praćenju
* višeminutne provjere znanja ne ponavljaju se bez obzira na postotak postignutih negativnih ocjena

**Prijedlog obveznih pisanih i usmenih provjera za prvo i drugo polugodište**

|  |  |
| --- | --- |
| **PISANE PROVJERE** | **USMENE PROVJERE** |
| **Inicijalni ispit****Provjera naučenog gradiva po cjelinama, a prema vremeniku pisanih provjera****(jezik, književnost, lektira i medijska kultura)****Završni ispit** | **1 x u svakom polugodištu (jezik)****1 x u svakom polugodištu (knjiž.)** \* ovo je obvezno, no prema važećem pravilniku usmeno se ispitivati može svakodnevno, bez posebne najave; |

**OBLICI PISANIH PROVJERA ZNANJA**

Prema naravi premeta i potrebama učenika rabe se različiti oblici pisanih provjera.

* DIKTATI (provjerava se pravopis: pisanje riječi s glasovima č/ć, đ/dž, ije/je; veliko i malo slovo, pravopisni i rečenični znakovi
* RAZUMIJEVAJE PROČITANOGA TEKSTA (provjerava se razina razumijevanja pročitanoga iz područja književnosti i jezičnoga izražavanja)
* ŠKOLSKE ZADAĆE (provjerava se pismenost)
* VIŠEMINUTNE VJEŽBE (provode se kraće vježbe tijekom godine iz svih područja;
* srednja ocjena se upisuje u rubriku nakon najmanje tri vježbe iz određenoga područja)

**Vrednovanje diktata ( broj mogućih pogrešaka)**

Određen je broj mogućih pogrešaka u diktatu. Broj se može mijenjati i prilagoditi analogno situaciji u pojedinom odjelu i težini mjerenja na način da se broj pogrešaka u 5. i 6. razredu povisi na najviše 10, a u 7. i 8. razredu na najviše 8 pogrešaka.

|  |  |
| --- | --- |
| **5. i 6. razredi** | **7. i 8. razredi** |
| 1-2 pogreške – odličan (5)3-4 pogreške – vrlo dobar (4)5-6 pogrešaka – dobar ( 3 )7-8 pogrešaka – dovoljan ( 2 )više od 8 pogrešaka – nedovoljan (1) | 1 pogrješka– odličan (5)2 pogrješke – vrlo dobar (4)3 pogrješke – dobar(3)4 i pogrješke – dovoljan (2)5 i više pogrješaka – nedovoljan (1) |

VREDNOVANJE ŠKOLSKIH ZADAĆA

* ocjena iz zadaće je zbroj niza sastavnica
* vrednuje se : sadržaj ( 0, 1 i 2 boda); kompozicija (0, 1, i 2 boda); ostvarenost teme (1, 0);

rječnik i stil (0, 1 i 2 boda); gramatička točnost (0, 1 i 2 boda); pravopisna točnost (0, 1 i 2 boda); razvidnost kompozicije (0, 1 i 2 boda); slovni sustav (0, 1 i 2 boda)

**Prijedlog ocjene iz školske zadaće**

**dovoljan 8-9 bodova**

**dobar 10-11 bodova**

**vrlo dobar 12- 13 bodova**

**odličan 14- 15 bodova**

**VREDNOVANJE DOMAĆIH ZADAĆA**

• domaće zadaće pišu se prema potrebi i naravi obrađenoga gradiva u svrhu motivacije, ponavljanja ili utvrđivanja određenoga gradiva ; obim i broj zadaća usklađuju se analogno mogućnostima i obvezama učenika

* domaća zadaća ne služi u svrhu preopterećenja ili kažnjavanja učenika

• evidenciju o pisanju vode učenici zaduženi za pregled domaćih uradaka u svoje bilježnice u obliku dogovorenoga znaka ili učitelj na obrascu za praćenje učenika

• nedovoljnom ocjenom vrednuje se unaprijed najavljena zadaća za vrednovanje; ocjena se upisuje u rubriku područja koje se mjeri

• ako je učenik zaboravio bilježnicu i ne može učitelju predočiti domaću zadaću, ona se vrednuje kao nenapisana

• prepisana domaća zadaća (učenici imaju jednaku zadaću m pogreškama), vrednuje se kao nenapisana , ukoliko se radi o doslovnom prepisivanju; djelomično prepisana zadaća vrednuje se umanjenom ocjenom

• ako je pregledana, zadaća može biti i ocijenjena u kućicu pojedinog elementa sukladno njezinu sadržaju (npr. sastav na zadanu temu u jezično izražavanje)

• evidencija o domaćim zadaćama vodi se na obrascu za praćenje učenika i opisno upisuje u rubriku za praćenje učenika

• na kraju nastavne godine vrednuju se redovitost u pisanju domaćih zadaća prema učeničkim i učiteljevim bilješkama tijekom godine

**SASTAVNICE OPISNOG PRAĆENJA**

|  |  |  |  |  |  |
| --- | --- | --- | --- | --- | --- |
| **SPOSOBNOSTI** | **UČENJE** | **INTERES** | **POZORNOST** | **TEMPO RADU** | **ZALAGANJE****I ODNOS PREMA RADU** |
| **vrlo razvijene** | **s lakoćom** | **izrazit** | **pozorno sluša** | **visok** | **radi samostalno / poticajno djeluje na kolektiv** |
| **razvijene** | **s razumijevanjem** | **vrlo dobar** | **usredotočenost na rad** | **umjeren** | **redovito izvršava zadatke** |
| **prosječne** |  | **dobar** |  |  | **izrazito marljivo izvršava sve zadatke** |
| **nedovoljno razvijene (slabo)** | **bez razumijevanja** | **povremen i ograničen na određene sadržaje** | **odsutnost****(duhovna odsutnost)** | **promjenjiv** | **trudi se za postizanje što boljih rezultata** |
| **nerazvijene** | **bez praktične primjene** | **pojačan za skupinski rad** | **zaokupljenost drugim aktivnostima** | **nizak** | **radi brzo, točno i sigurno/na vrijeme izvršava sve obveze** |
|  |  | **nedovoljan za skupinski rad** |  |  | **otežano sudjeluje u radu/neredovito izvršava obveze** |
|  |  |  |  |  | **potreban je poticaj** |
|  |  |  |  |  | **zaboravlja obveze i zadane rokove** |

**2. USMENA PROVJERA ZNANJA**

Usmeno se ispitivanje u pravilu provodi bez prethodne najave. Učitelj ima pravo ispitivati sve dosadašnje obrađeno gradivo (ključne pojmove iz prijašnjih razreda).

***Hrvatski jezik:*** najmanje jedna usmena provjera znanja u polugodištu.

***Književnost:*** najmanje jedna usmena provjera znanja u polugodištu. Ocjenu učenik može zaslužiti i svojim stalnim zalaganjem na satima obrade književnih djela u kojima učiteljica u neposrednoj komunikaciji procjenjuje kako učenik na tekstu primjenjuje naučeno o književnoteorijskim pojmovima, razinu razumijevanja teksta (primjeren dobi i razvoju učenika), sposobnost doživljavanja djela i izricanja vlastitoga mišljenja o pročitanom.

**OBLICI USMENE PROVJERE ZNANJA**

* **KRASNOSLOV**  ( provjerava se krasnoslovljenjje jednim tekstom u svakom polugodištu)
* **ČITANJE NEPOZNATIH I POZNATIH TEKSTOVA**  (najmanje jednom tijekom godine)
* **ČITANJE S RAZUMIJEVANJEM (**najmanje jednom u svakom polugodištu)
* **KNJIŽEVNOTERIJSKI POJMOVI** ( samostalna provjera, u kontinuitetu )

 **Opća mjerila usmene provjere znanja**

|  |  |  |  |  |
| --- | --- | --- | --- | --- |
| nedovoljan | dovoljan | dobar | vrlo dobar | odličan |
| učenik/ca se ne snalazi na razini reprodukcije niti uz pomoć učitelja. Uglavnom šuti ili odgovara s da i ne | kratko odgovara uz pomoć, ne razumije većinu pojmova, odgovori djelomični, ponekad nepovezani-imenuje općepoznate pojmove | definira pojmove i primjenjuje naučeno gradivo u dobroj mjerirazumije gradivo koje prijenjujeprimjenjuje | uglavnom samostalno formulira odgovore-odabire i kombinira određeni skup riječi u smislenu cjelinu | povezuje naučeno gradivo-samostalno iznosi i obrazlaže vlastite prijedloge |

*Jezično izražavanje:*

Usmeno: u svakom polugodištu najmanje jedan krasnoslov (ili govorna vježba) i ocjenjivanje izražajnoga čitanja.

 Tijekom školske godine prati se učenikov napredak u govoru (bogatstvo rječnika, primjenu pravogovornih pravila, govornih vrednota, pravilnu uporabu riječi i izraza, sposobnost prenošenja poruke; prati se učenikov napredak u izražajnom čitanju (poboljšanju tehnike čitanja).

*Medijska kultura:*

Moguća je usmena provjera znanja jednom u školskoj godini ili kraća pisana provjera znanja u trajanju od 20 minuta.

Učenicima se ocjenjuje rad na satu (rješavanje nastavnog listića), plakati, stripovi, prezentacije, scenske improvizaci

 **LEKTIRA**

Učenik/ca je obvezan pročitati jedno lektirno djelo za svaki jesec.

 Redovito se prati i vode zapažanja (elementi vrednovanja):

- je li učenik pročitao lektirno djelo u cijelosti

- razumije li lektirno djelo

- je li točno riješio zadane lektirne zadatke

- jesu li učenički odgovori napisani u skladu s gramatičkim i pravopisnim načelima

- uočava li učenik književnoteorijske pojmove u interpretaciji lektirnoga djela

- uočava li učenik odnose među likovima i problematiku o kojoj pisac progovara u lektirnom djelu

- kako je učenik doživio lektirno djelo

- učenikovu aktivnost na satovima interpretacije lektirnoga djela i način iznošenja zapažanja

- izrada plakata, prezentacija, ilustracija

**ključna ocjena**

• Zaključna ocjena ne proizlazi iz aritmetičke sredine.

• Da bi bila zaključena pozitivna ocjena iz predmeta hrvatski jezik, niti jedno područje predmeta (hrvatski jezik, književnost, lektira, pisano izražavanje, usmeno izražavanje, medijska kultura) ne smije biti negativno ocjenjeno.

|  |  |  |  |  |  |
| --- | --- | --- | --- | --- | --- |
|  | ODLIČAN | VRLO DOBAR | DOBAR | DOVOLJAN | NEDOVOLJAN |
| **J E Z I K** | -jezične sadržaje primjenjuje s potpunim razumijevanjem i upotpunjuje samostalnim primjerima- pokazuje izrazitu znatiželju i zanimanje za jezične sadržaje-aktivno sudjeluje u svim oblicima rada-temeljit, pedantan i savjestan u svim oblicima rada-uočava i ispravlja vlastite i tuđe pogrješke, rado prihvaća savjete za poboljšanje kvalitete vlastitoga rada-samostalno i samoinicijativno istražuje nove gramatičke pojave, izvodi zaključke, primjenjuje u praksi i pri tom se služi dodatnim izvorima znanja (gramatika, pravopis, rječnici, Internet…) | - jezične sadržaje primjenjuje skoro u potpunosti, većinom bez pogrješaka- iskazuje znatiželju i zanimanje za novo jezično gradivo- samostalan i odgovoran u gotovo svim oblicima rada- redovito piše zadaće, katkada s malo pogrješaka-često uočava i ispravlja vlastite i tuđe pogrješke te prihvaća savjete za poboljšanje kvalitete vlastitoga rada-uz poticaj istražuje jezične pojave, izvodi pravila i pri tom se ponekad služi ostalim izvorima znanja | -jezične sadržaje prepoznaje većim dijelom, naučene jezične pojave nesigurno reproducira, s pogrješkama-uz poticaj i pomoć prepoznaje nove pojmove koje razumije, ali ih povremeno ne zna iskazati -znatiželja i zanimanje za jezično područje je promjenjivo-katkad zaboravlja riješiti domaće zadaće, a u napisanima ima pogrešaka-rijetko uočava vlastite i tuđe pogrješke-prihvaća savjete za poboljšanje kvalitete vlastitoga rada-uz poticaj povremeno odabire dodatne izvore znanja | -jezične sadržaje djelomično prepoznaje te ih vrlo rijetko primjenjuje-osjećaj za jezik nije dovoljno razvijen -slabo motiviran za otkrivanje jezičnih pojava te je potreban stalni poticaj u radu-nesamostalan u radu te traži stalnu pomoć- katkad je pažljiv i sudjeluje u radu-domaće zadaće rijetko piše-ne koristi se drugim izvorima znanja | -jezične sadržaje ne prepoznaje -nema razvijen osjećaj za jezik niti gramatičko mišljenje-teško prati nastavu, pasivan i nezainteresiran- ne piše domaće zadaće |

**SUMATIVNO VREDNOVANJE**

|  |  |  |  |  |  |
| --- | --- | --- | --- | --- | --- |
|  | ODLIČAN | VRLO DOBAR | DOBAR | DOVOLJAN | NEDOVOLJAN |
| **L E K T I R A** | -lektirno djelo pročitano je u cijelosti i učenik pokazuje poznavanje lektirnoga djela na razini prepoznavanja, prisjećanja, razumijevanja, analize i sinteze-samostalno uočava odnose među likovima, može ih objasniti, povezati i procijeniti -samostalno uočava i definira književnoteorijske pojmove te ih stavlja u međusobne odnose-samostalno prepoznaje problematiku književnoga djela, procjenjuje i predlaže moguća rješenja-riješio je postavljene lektirne zadatke, primjenjuje ih u novoj situaciji i stavlja ih u međusobni suodnos-samostalno se uključuje u analizu lektirnoga djela, objašnjava, prosuđuje, kritizira i vrednuje njegove sastavnice | - lektirno djelo je pročitano u cijelosti i učenik pokazuje poznavanje lektirnoga djela na razini prepoznavanja, prisjećanja, razumijevanja i analiziranja- samostalno uočava odnose među likovima, može ih objasniti i povezati- samostalno uočava i definira književnoteorijske pojmove u djelu te uz pomoć nastavnika komentira njihovu ulogu u književnom djelu- samostalno prepoznaje problematiku književnoga djela, objašnjava ju i povezuje s već poznatim primjerima- riješio je postavljene lektirne zadatke i primjenjue ih u novoj situaciji- samostalno se uključuje u analizu lektirnoga djela na satu koristeći prethodno usvojena znanja i povremeno samostalno zaključujući | -lektirno djelo je pročitano u cijelosti i učenik pokazuje poznavanje djela na razini prepoznavanja, prisjećanja, ali i na nižoj razini razumijevanja (npr. nabraja likove i uočava njihove postupke te može povezati njihove međusobne odnose)-uz poticaje nastavnika može objasniti problematiku lektirnoga djela-uočava i definira književnoteorijske pojmove u djelu - riješio je postavljene lektirne zadatke i povezuje ih, ali ih ne može primijeniti u novoj situaciji- izradio je dogovoreni oblik prezentacije lektirnoga djela, ali su neki podaci netočni- povremeno se samostalno uključuje u analizu lektirnog djela na satu | -lektirno djelo je pročitano u dijelovima, a učenik pokazuje poznavanje djela samo na razini prepoznavanja i prisjećanja (npr. nabraja likove, ali ne razumije njihove međusobne odnose niti osobine)-postavljene lektirne zadatke je riješio, ali postotak riješenosti je manji od polovine postavljenih zadataka-izradio je dogovoreni oblik prezentacije lektirnoga djela, ali je naveo i većinu netočnih podataka, a prezentacija djela (plakat, ilustracija, strip…) je neuredna -na satu lektire sudjeluje samo uz neprestane poticaje nastavnika  | -lektirno djelo nije pročitano u cijelosti- učenik nije riješio postavljene lektirne zadatke (odgovore na pitanja, plakat, prezentaciju, ilustraciju, strip…) ili ih je prepisao (s interneta ili od drugog učenika)-na sat lektire nije donio lektirnu bilježnicu ili dogovoreni izrađeni zadatak-na satu lektire ne sudjeluje u analizi lektirnoga djela ni na poticaj nastavnika |

|  |  |  |  |  |  |
| --- | --- | --- | --- | --- | --- |
|  | ODLIČAN | VRLO DOBAR | DOBAR | DOVOLJAN | NEDOVOLJAN |
| **MEDIJSKA KULTURA** | Sve ključne pojmove prepoznaje, definira, objašnjava, oprimjeruje te ih primjenjuje.Sposoban je iznijeti i argumentirati svoj kritički stav o pogledanom filmu i kazališnoj predstavi te ih samostalno interpretirati (pisano i usmeno).Ima vrlo razvijene sposobnosti za komunikaciju s medijima (elektroničkim, tiskanim, živom riječi).Aktivno sudjeluje u svim oblicima rada.Sa zanimanjem samostalno istražuje i prati dostignuća iz područja medijske kulture.Samoinicijativno i samostalno stvara nove medijske sadržaje (plakate, prezentacije, strip i sl.) te ih vješto i uvjerljivo prezentira u razredu.Uspješno povezuje sadržaje iz ostalih područja predmeta s medijskom kulturom. | Ključne pojmove prepoznaje, definira, objašnjava i može ih oprimjeriti.Sposoban je iznijeti i argumentirati svoj kritički stav o pogledanom filmu i kazališnoj predstavi te ih interpretirati na poticaj.Ima razvijene sposobnosti za komunikaciju s medijima (elektroničkim, tiskanim, živom riječi).Rado sudjeluje u svim oblicima rada.Prati dostignuća iz područja medijske kulture.Stvara nove medijske sadržaje (plakate, prezentacije, strip i sl.) u paru ili skupini te ih prezentira u razredu.Uspješno povezuje sadržaje unutar područja medijske kulture. | Djelomično prepoznaje ključne pojmove i definira ih i rjeđe ih može samostalno oprimjeriti.U rasprave o filmu ili predstavi se uključuje na poticaj, rijetko samostalno.Zna odrediti temu predstave ili filma, no teže uočava ideju i poruke.Ima prosječno razvijene sposobnosti za komunikaciju s medijima (elektroničkim, tiskanim, živom riječi).Treba poticati na stvaranje novih medijskih sadržaja (plakata, prezentacija, stripova i sl.) jer je interes promjenjiv.Slabije povezuje stečeno znanje s ostalim područjima predmeta. | Prepoznaje i definira samo elementarne pojmove. Objašnjava ih samo uz pomoć učitelja.Ne uključuje se u rasprave o djelima.Interes za komunikaciju s medijima je slab.Plakate i prezentacije stvara samo kada je dio skupine.Ne povezuje stečeno znanje iz ovog područja s ostalim područjima. | Ključne pojmove ne prepoznaje.Ne pokazuje interes za komunikaciju s medijima.Ne sudjeluje u raspravama i interpretaciji djela ni uz pomoć učitelja.Ne stvara nove medijske sadržaje na zadovoljavajućoj razini. |

|  |
| --- |
|  |
|  | ODLIČAN | VRLO DOBAR | DOBAR | DOVOLJAN | NEDOVOLJAN |
| **KNJIŽEVNOST** | - na najvišoj razini analizira pročitani tekst - potpuno usvaja književnoteorijske pojmove, prepoznaje ih u tekstu i zna se njima koristiti u usmenom i pisanom izrazu-argumentirano brani postavljene teze tijekom interpretacije književnoga teksta - izvrsno povezuje stečeno znanje i primjenjuje na novim tekstovima- kritički se osvrće na pročitani tekst- ima razvijene prosudbene sposobnosti- kreativan je i samostalan-lako pronalazi rješenja za postavljene zadatke-na satovima uvijek aktivno sudjeluje u interpretaciji novih tekstova- čita više od zadanoga- služi se i ostalim izvorima znanja |  -skoro u potpunosti samostalno interpretira pročitani tekst i vrlo jeaktivan u interpretaciji- uspješno usvaja i primjenjuje književnoteorijske pojmove- ima razvijene raščlambene i perceptivne sposobnosti- ima razvijen kritički stav i argumentirano ga zastupa- samoinicijativan je i kreativan -uspješno karakterizira likove i uočava odnose među njima- ima razvijenu sposobnost otkrivanja traženih stilskih/sadržajnih odrednica teksta- često koristi i druge izvore znanja | - većinom usvaja i primjenjuje književnoteorijske pojmove- razumije pročitani tekst isudjeluje u interpretaciji- raščlambene i perceptivne sposobnosti su na prosječnoj razini- povremeno traži pomoć učitelja - čita samo zadano- ne koristi se dodatnim izvorima znanja | - površno interpretira tekst- prepoznaje neke književnoteorijske pojmove, primjenjuje ih uz poticaj i pomoć-na satovima sudjeluje u interpretaciji samo na poticaj -teže doživljava tekst i njegov dublji smisao |  - nema razvijene sposobnosti interpretacije književnoumjetničkog djela - ni uz pomoć učitelja ne sudjeluje u interpretaciji  -ne posjeduje osnovna književnoteorijska znanja -zbog lošega čitanja ne razumije tekst; ne uočava odnose među likovima -ne uočava idejno-tematski sadržaj |

|  |
| --- |
|  |
|  | ODLIČAN | VRLO DOBAR | DOBAR | DOVOLJAN | NEDOVOLJAN |
| **JEZIČNO IZRAŽAVANJE** | - pravilno izgovara glasove i naglašava riječi - čita tečno i izražajno- izražava se sigurno i opušteno, ima izrazito bogat rječnik - doživljaj teksta izrazito vješto i točno izražava govorom i glumom- vrlo rado priprema govorne vježbe i kvalitetno ih izvodi- svoju govornu poruku oblikuje potpunom i pravilnom rečenicom- s lakoćom i vrlo uspješno samostalno priča, prepričava i opisuje- logičnu i emocionalnu izražajnost pokazuje u svim oblicima govornih vježbi | - spretno se izražava i ima bogat rječnik- samostalno priča, prepričava i opisuje- poruku oblikuje pravilno i razumljivo- doživljaj teksta točno izražava govorom i glumom- priprema i kvalitetno izvodi govorne vježbe- čita tečno i izražajno s rijetkim pogrješkama | - ponekad griješi u izgovoru glasova i naglašavanja riječi- izražava se na prosječnoj razini- priča, prepričava i opisuje uz pomoć učitelja- djelomično točno izražava tekst- rjeđe sudjeluje u govornim vježbama- treba raditi na poboljšanju načina i tempa čitanja | - često griješi u izgovoru glasova i naglašavanju riječi- teško se izražava u različitim situacijama- ima vrlo oskudan rječnik, uglavnom se služi razgovornim jezikom- govorne poruke oblikuje uz pomoć učitelja - rijetko sudjeluje u govornim vježbama- ima slabo razvijenu vještinu čitanja- izlaže samo na poticaj i to vrlo kratko i neprecizno | - netočno i nepravilno izgovara riječi- teško se izražava i služi se neknjiževnim riječima- ne sudjeluje u pričanju, prepričavanju i opisivanju-ne sudjeluje u govornim vježbama- nije savladao tehniku čitanja |

**JEZIČNO IZRAŽAVANJE- usmeno**

**JEZIČNO IZRAŽAVANJE- pisano**

|  |
| --- |
|  |
|  | ODLIČAN | VRLO DOBAR | DOBAR | DOVOLJAN | NEDOVOLJAN |
| **JEZIČNO IZRAŽAVANJE** | pokazuje vrlo visok stupanj usvojenosti pravopisnoga i gramatičkoga gradiva te usvojenost zakonitosti organiziranja i oblikovanja različitih vrsta pisanih tekstova- pismeni sastavci sadržajno su razrađeni, točno napisani, kompozicijski utemeljeni, zanimljivi, kreativni, maštoviti- uspješno piše po diktatu, odgovara na pitanja, samostalno i točno stvara rečenice- ima bogat rječnik i primjenjuje stilska izražajna sredstva u sastavcima- piše uredno, iscrpno, čitljivim i povezanim rukopisom | - pokazuje visok stupanj usvojenosti pravopisnoga i gramatičkoga gradiva te usvojenost zakonitosti organiziranja i oblikovanja različitih vrsta pisanih tekstova- pri pisanju diktata, odgovora i samostalno napisanih rečenica rijetko griješi- sastavci su tematski i kompozicijski korektni , a pogrješke su rijetke i uglavnom stilske prirode - uredan je, čitljivog rukopisa | - sklon je korištenju nestandardnih riječi - djelomično je usvojio pravopisnu i gramatičku normu- djelomično je ovladao zakonitostima organizacije i oblikovanja različitih vrsta tekstova- sastavci su tematski oskudni i kratki, često na razini oponašanja- rječnik je oskudan i ustaljen- potrebna je pomoć učitelja | - čini veće pravopisne, gramatičke i stilske pogrješke - pismeni sastavci su logički nepovezani, nemaju stvaralačkih obilježja- ne poznaje zakonitosti organizacije teksta (kompozicijski nesređeno)- rukopis neuredan i povremeno nečitak-sklon ustaljenim frazama- potrebna je stalna pomoć | - nije usvojio ni minimum pravopisnih i gramatičkih pravila- ortografske norme su ispod razine- ne poznaje zakonitosti teksta- siromašnim rječnikom ne može izraziti misli |

|  |  |
| --- | --- |
|  | **OPIS FORMATIVNOG VREDNOVANJA** |
| **JEZIK** |
|  | - poznavanje jezičnih sadržaja i njihova primjena na konkretnim primjerima |
|  | - sposobnost primjene znanja u novoj nastavnoj situaciji |
|  | - povezivanje starih jezičnih činjenica s novima |
| **KNJIŽEVNOST** |
|  | * aktivno slušanje književnog teksta i sudjelovanje na satu izražavanjem vlastitih doživljaja i dojmova
* samostalno uključivanje u interpretaciju djela koristeći se pritom vlastitim raspoloživim književnoteorijskim i jezičnim znanjem
* pokušaj oblikovanja vlasitih sudova, vrijednosti, stavova i ideja temeljenih na književnom djelu
* primjena stečenog književnoteorijskog i jezičnog znanja kao i kritičkih i vrijednosnih sudova na novim književnim tekstovima i kreativnom stvaralaštvu
 |
|  |  |
| **LEKTIRA** |
|  | * poštivanje dogovora o vođenju dnevnika čitanja i uvažavanje sugestija nastavnika o tome kako popraviti i poboljšati bilješke te kvalitetu rješavanja lektirnih zadataka
 |
|  | * sudjelovanje i uključivanje učenika u interpretaciju lektirnoga djela na satu
 |
|  | * samostalnost u izvođenju zaključaka i vrijednosnih sudova o problemima kojima se bavi lektirno djelo
 |
|  | * poštivanje pravopisne i pravogovorne norme pri iznošenju činjenica, zapažanja, zaključaka i stavova o lektirnom djelu
 |
| **JEZIČNO IZRAŽAVANJE - usmeno** |
|  | * razvijenost tehnike čitanja
* razumijevanje pročitanoga
* vrednote govorenoga jezika
* izgovor glasova i naglašavanje riječi
* služenje standardnim jezikom
* bogatstvo rječnika
* aktivnost u raspravama
* uvažavanje sugovornika
* kreativnost / originalnost
 |
|  |  |
| **JEZIČNO IZRAŽAVANJE - pismeno** |
|  | * služenje standardnim jezikom
* bogatstvo rječnika
* kreativnost / originalnost
* urednost / čitljivost i pisanje pisanim slovima
* jezična točnost (pravopisna, gramatička)
* ostvarenost oblika (vrste) pisanoga rada i teme
* povezivanje misli (rečenica)
* redovitost pisanja domaćih zadaća
 |
|  |  |
| **MEDIJSKA KULTURA** |
|  | * aktivna komunikacija s medijima u školi i izvan nje
* prepoznavanje poruka koje oni šalju
* samostalno izražavanje vlastitih dojmova o gledanom ili slušanom medijskom sadržaju
* uključivanje u interpretaciju filmova i predstava na satu
* primjena usvojenih sadržaja iz područja medijske kulture na nepoznatim ili medijskim sadržajima koje učenici samostalno izrađuju
 |
|  |  |